Ir-Raba' Rapport Annwali dwar l-Implimentazzjoni tal-Ftehimiet Kummerċjali tal-Unjoni Ewropea fl-2019, ippubblikat illum, juri l-benefiċċji tan-network kummerċjali globali tagħna li qed jespandi. Minkejja t-tensjonijiet fl-arena tal-kummerċ globali, ir-rapport juri li l-ftehimiet kummerċjali tal-UE komplew jiffaċilitaw il-kummerċ ġust u sostenibbli u jissolidifikaw il-qafas tar-regoli internazzjonali. Il-kummerċ mas-65 sieħeb preferenzjali koperti fir-rapport kiber bi 3.4 % fl-2019, waqt li l-kummerċ estern totali tal-UE kiber b' 2.5 % inġenerali. B'mod partikolari, il-ftehimiet kummerċjali tal-UE mal-Kanada u l-Ġappun taw spinta lill-kummerċ, bi kważi 25 % u 6 %, rispettivament, mindu daħlu fis-seħħ. “Fi żmien li fih l-ekonomija Ewropea qiegħda fi kriżi, il-kummerċ internazzjonali huwa essenzjali aktar minn qatt qabel. Il-ftehimiet kummerċjali tagħna jagħmluha aktar faċli biex il-kumpaniji tal-UE jikbru billi jagħmlu kummerċ barra s-suq intern. It-tnaqqis fit-tariffi jagħti spinta lill-kummerċ, u dan narawh fil-prattika fil-kummerċ li qed jikber tagħna mal-Kanada u l-Ġappun,” qal il-Viċi President Eżekuttiv u l-Kummissarju għall-Kummerċ Valdis Dombrovskis. “Qed nieħdu ħafna passi biex niżguraw li kull negozju fl-UE, huwiex żgħir jew kbir, ikun jista' tassew jieħu vantaġġ mill-ftehimiet kummerċjali tagħna. Huwa għalhekk li għadna kif varajna sit web ġdid jismu Access2Markets biex jgħinhom jagħmlu proprju dan. Qegħdin ukoll nippromwovu standards internazzjonali bħal dwar id-drittijiet tal-ħaddiema u l-ambjent fil-ftehimiet kummerċjali tagħna.” Il-ftehimiet kummerċjali tal-UE jkopru terz tal-kummerċ estern tal-blokk ma' pajjiżi terzi u kellhom valur ta' €1,345 biljun fl-2019, skont ir-rapport. Il-ftehimiet ikkontribwew €113-il biljun għas-surplus kummerċjali globali tal-UE ta' €197 biljun u kienu partikolarment importanti għall-SMEs Ewropej li jagħmlu kummerċ barra l-UE — li l-għadd tagħhom kiber b'medja ta' 6 % bejn l-2014 u l-2017. Fil-qosor, ir-rapport tal-2019 juri: Barra minn hekk, ir-rapport iħares f'aktar dettall lejn l-ewwel sena tal-implimentazzjoni tal-Ftehim ta' Sħubija Ekonomika bejn l-UE u l-Ġappun u juri li l-ftehim: Ir-rapport juri wkoll li fl-2019, fit-tieni sena wara li daħal fis-seħħ, il-ftehim bejn l-UE u l-Kanada (CETA): Fl-aħħar, ir-rapport janalizza l-progress tal-implimentazzjoni tal-kapitli tal-“Kummerċ u Żvilupp Sostenibbli” (TSD), li huma parti mill-ftehimiet kummerċjali moderni kollha tal-UE. Bl-implimentazzjoni ta' dawn il-kapitli, l-UE għandha l-għan li tuża kemm jista' jkun l-influwenza ta' aktar kummerċ u investiment biex tikseb progress rigward kwistjonijiet ewlenin, bħall-promozzjoni ta' xogħol deċenti u l-protezzjoni ambjentali jew il-ġlieda kontra t-tibdil fil-klima. Filwaqt li r-rapport jinnota li hemm sfidi għall-implimentazzjoni ta' dawn il-kapitli, jissemma l-ftehim mal-Vjetnam bħala eżempju ta' suċċess ta' kif l-involviment tal-UE mas-sħab tagħha qabel id-dħul fis-seħħ ta' ftehim jista' jwassal għal progress tanġibbli dwar dawn il-kwistjonijiet, b'mod partikolari dwar l-impenji tax-xogħol. Il-Parlament Ewropew u r-rappreżentanti tal-Istati Membri, kif ukoll istituzzjonijiet u partijiet ikkonċernati oħra tal-UE, issa se jiddiskutu r-rapport mal-Kummissjoni. Kuntest Bħalissa, l-UE għandha l-akbar network kummerċjali fid-dinja, b'45 ftehima kummerċjali li qed jiġu applikati, li jkopru 77 pajjiż sieħeb. Ir-Raba' Rapport Annwali, li jkopri l-perjodu ta' bejn l-1 ta' Jannar u l-31 ta' Diċembru 2019, ikopri 36 ftehim kummerċjali preferenzjali ewlieni tal-UE li applikaw għal perjodu sostanzjali fl-2019 ma' 65 sieħeb differenti. Aktar informazzjoni dwar ir-rapport u suġġetti relatati